armvectores/hy_wikipedia_2023 huggingface dataset:
Պիկինի

Պիկինի (ֆր.՝ Picquigny), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1393 մարդ, բնակչության խտությունը` 135.11 մարդ/կմ²։ Բնակավայրը զբաղեցնում է 10.31 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 13 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 882 աշխատունակ (15-64 տարեկան)  բնակիչ, որոնցից ակտիվ էին 674-ը, իսկ ոչ ակտիվները` 208։ Ակտիվության ցուցանիշը կազմում է 76,4 %։ 674 աշխատունակ մարդկանցից աշխատել է 595 անձ (320 տղամարդ և 275 կին)։ Գործազուրկ են եղել 79 անձ (39 տղամարդ և 40 կին)։ 208 անաշխատունակներից 67-ը եղել են աշակերտներ կամ ուսանողներ, 72-ը` թոշակառուներ, իսկ 69-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շեյրանի գավառակ

Շեյրան, գավառակ Օսմանյան կայսրության Տրապիզոնի վիլայեթում։ Կենտրոնը Շարիան քաղաքն է։
Ըստ ոմանց, Ռաֆանիե գավառակի հետ միասին տարածքով համապատասխանում է Մեծ Հայքի Բարձր Հայք աշխարհի Առյուծ գավառին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կուկա (Մեծ Կակշայի վտակ)

Անվան այլ կիրառումների համար տե՛ս՝ Կուկա (այլ կիրառումներ)Կուկա (ռուս.՝ Кука), գետ Ռուսաստանում, հոսում է Շաբալինսկի շրջանով Կիրովի մարզով։ Գետաբերանը տեղակայված է Մեծ Կակշա գետի աջ ափին՝ 97 կմ հեռավորության վրա։ Գետի երկարությունը 34 կմ է, ավազանի տարածքը 258 կմ2։
Գետի ակունքը գտնվում է Ստարիե Անտրոպի գյուղում, Լենինսկոե գյուղից 15 կմ հյուսիս-արևմուտք։ Գետը հոսում է դեպի արևմուտք, ապա թեքվում է հարավ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վետլուգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010400112110000042186
Հիդրոլոգիական ուսումնասիրությունների կոդը - 110004218
Ավազանի կոդը - 08.01.04.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


=== Վտակներ (կմ գետաբերանից) ===
13 կմ՝ գետ Մեծ Օսինովկա (ձախ)
15 կմ՝ գետ Կամազին Կուկա (աջ)


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գյավուրդաղ (աղբյուր)

Անվան այլ կիրառումների համար տե՛ս՝ Գյավուրդաղ (այլ կիրառումներ)Գյավուրդաղ, աղբյուր Եփրատի վտակ Կարասուի ակունքների շրջանում։ Միանալով մի քանի գետակների հետ՝ թափվում է Կարասու գետը նրա վերին հեսանքի շրջանում։


== Ծանոթագրություններ ==
Ամենախոշոր աստղերի ցանկ

Ներկայացված ցանկում ընդգրկված են ամենամեծ, չափերով հայտնի աստղերը։ Աստղերի շառավիղների չափման միավոր է ընտրված Արեգակի հասարակածային շառավիղը՝ 696 392 կմ։ Աստղերի ճշգրիտ կարգը՝ մի շարք պատճառներով, վերջնականապես որոշված չէ։ Օրինակ, աստղերից շատերի իրական հեռավորությունը որոշված չէ, որի հետևանքով նրանց իրական չափերը որոշել հնարավոր չէ։
Նկարում պատկերված է տիեզերական մարմինների հարաբերական չափերը։
1. Մերկուրի< Մարս <Վեներա< Երկիր․                                                   2. Երկիր < Նեպտուն < Ուրան < Սատուրն < Յուպիտեր․                                       3. Յուպիտեր < Վոլֆ 359 < Արեգակ < Սիրիուս․                                            4. Սիրիուս < Պոլլուքս < Արկտուր< Ալդեբարան․                                                                        5. Ալդեբարան < Րիգել < Անտարես < Բետելգեյզե․                                   6. Բետելգեյզե< Մյու Ցեֆեոս < VV Ցեֆեոսի A < Մեծ Շան VY


== Ցանկ և վերապահումներ ==
Այս ցանկն ակնհայտ ամբողջական չէ, կարող եք օգնել ընդլայնել այն։

Կան տեսական հիմնավորումներ, որոնք ցույց են տալիս, որ Ծիր Կաթին գալակտիկայում որոշ աստղեր ոչ ավելի, քան 2500 անգամ մեծ տրամագիծ ունեն, քան Արեգակը։ Չափը, ըստ էության, կախված է աստղի մետաղականությունից։
Շատ աստղեր փոփոխական են, ինչը նշանակում է, որ նրանք փոխում են իրենց պայծառությունը, շառավիղը և արդյունավետ ջերմաստիճանը ժամանակի ընթացքում։ Այս երևույթը այս ցանկում նրանց շատ անգամ ավելի բարձր վարկանիշ ունեցող աստղեր է դարձնում։
Մագելանի Ամպ միգամածության դիտարկումից հետո շատ կարմիր գերհսկա աստղեր են կատալոգագրվել, որոնցից ամենամեծը WOH G64-ն է (այս ցանկում)։ Աստղերից ամենամեծի տրամագիծը, որն այս ցանկում ընդգրկված չէ, մեծ է Արեգակի տրամագծից մոտ 1200-1300 անգամ։
Արևմտյան 1-ի աստղային կուտակումների վերանայումներում թվարկված են Արեգակի տրամագծից ավելի քան 2000 անգամ մեծ տրամագծով բազմաթիվ աստղեր։ Նրանցից միայն մեկն է այս ցուցակում։


=== Գրանցման ժամանակահատվածները ===


== Տես նաև ==
Ամենապայծառ աստղերի ցանկ
Ամենահզոր աստղերի ցանկ
Ամենամոտ աստղերի ցանկ
Աստղերի ցանկը ըստ համաստեղությունների
Ամենազանգվածեղ աստղերի ցանկ
Ամենաթեթև աստղերի ցանկ


== Ծանոթագրություններ ==


== Արտաքին հղումներ ==
Lowell Observatory Astronomers Identify Largest Stars Known Archived 2005-01-19 at the Wayback Machine.
BBC News Three largest stars identified
26 самых ярких звёзд Archived 2014-08-25 at the Wayback Machine.
Список 300 самых ярких звёзд
Ստարի Բիսեր

Ստարի Բիսեր (ռուս.՝ Старый Бисер), քաղաքատիպ ավան Ռուսաստանի Պերմի երկրամասի Գորնոզավոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 623 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջերմություն

Երբ տաք առարկաները սառչում են, նրանցից անջատվում է էներգիա, և նրանց ջերմաստիճանն իջնում է։ Էներգիայի այդ տեսակը կոչվում է ջերմային էներգիա կամ ջերմություն։ Ջերմությունը կարող է թափանցել պինդ մարմինների, հեղուկների, գազերի և նույնիսկ դատարկ տարածության միջով։
Բոլոր նյութերը կազմված են մշտապես շարժվող փոքրագույն մասնիկներից՝ ատոմներից և մոլեկուլներից։ Օրինակ՝ պինդ մարմնում, ասենք երկաթի չորսվակում, ատոմները մշտապես տատանվում են։ Եթե չորսվակը տաքացնենք, ապա նրա ատոմները կստանան ավելի շատ էներգիա, և տատանումները կարագանան։ Իսկ եթե չորսվակը բավականաչափ տաքանա, նրա ատոմները կարող են այնքան ուժգին տատանվել, որ կսկսեն անջատվել չորսվակից։ Այդպես որոշակի ջերմաստիճանում պինդ մարմինը սկսում է հալվել։
Երբ որևէ մարմին աստիճանաբար սառչում է, նրա ատոմներն ու մոլեկուլները դանդաղեցնում են իրենց շարժումները։ Բայց այդ երևույթն անվերջ շարունակվել չի կարող. որոշակի ցածր ջերմաստիճանում ատոմների և մոլեկուլների շարժման արագությունն այլևս հնարավոր չէ փոքրացնել։ Դա տեղի է ունենում –273օC ջերմաստիճանում կամ բացարձակ զրոյում։ Բացարձակ զրոն հնարավոր ամենացածր ջերմաստիճանն է։ Ջերմաստիճանների Կելվինի սանդղակում ջերմաստիճանի բացարձակ զրոն ընդունվել է որպես սկզբնական կետ։ Այդ սանդղակում ջուրը սառչում է 273 K-ում։
Ջերմային էներգիան փոխանցվում է 3 եղանակով՝ ջերմահաղորդականությամբ, ջերմափոխանցմամբ (կոնվեկցիա) և ճառագայթմամբ։


== Արտաքին հղումներ ==
Հայկական հանրագիտարանում
Պիժանկա (այլ կիրառումներ)

Պիժանկա, կարող է վերաբերել՝

Պիժանկա - գետ Ռուսաստանում, Իժի վտակը
Պիժանկա - գետ Ռուսաստանում, Պիժմայի վտակը
Պիժանկա - գետ Ռուսաստանում, Օշլայի վտակը
Հայերը Վառնայում

Վառնայի հայ համայնքը հիմնել են XVII դարի սկզբին այստեղ գաղթած Վառնայի Սիսակյան դպրոցի շենքը ղրիմահայերով բնակվել են քաղաքի՝ հետագայում Հայկական կոչված թաղամասում։ XIX դարի սկզբին Վառնայում եղել է 150 տուն հայ, իսկ դարի վերջին այստեղ բնակվել է շուրջ 1300 հայ։ Հաջորդ տասնամյակներին հայերի թիվն աճել է Թուրքիայից փախած հայերի հաշվին՝ հասնելով 10 հազարի։
Շուտով Վառնայում ապաստան գտած հայերի մի մասը տեղափոխվել է երկրի այլ քաղաքներ, տեղի հայերի թիվը նվազել է՝ կազմելով շուրջ 4 հազարի։ Հայ բնակչության թվի հետագա տատանումները պայմանավորված են եղել շարունակվող ներգաղթով Բ-ից 1930-ական թվականներին նկատելի արտագաղթով։ 

1946 թվականին շուրջ 300 վառնայաբնակ հայեր ներգաղթել են Հայաստան։ Ներկայումս (2003 թվականից) Վառնայում բնակվում է շուրջ 5 հազար հայ։ 1990-ական թվականներին այստեղ հաստատվել են հարյուրավոր հայեր Հայաստանից, Ռուսաստանից։ Վառնայի հայ համայնքի ձևավորման և զարգացման գործում կարևոր դեր են խաղացել հայ առևտրականները։ Նրանց գործունեությունը նկատելի էր ոչ միայն երկրի ներքին, այլև՝ արտաքին շուկայում (առևտրական կապեր են ունեցել Զմյուռնիայի, Տրապիզոնի, Կիպրոսի, Եգիպտոսի հայ առևտրականների և արդյունաբերողների հետ)։
Վառնայաբնակ հայերը զբաղվել են արհեստներով, կային նաև բանվորներ և փոքրաթիվ գործարանատերեր։1842 թվականին կառուցվել է Սուրբ Սարգիս հայկական եկեղեցին, որին կից բացվել է Սիսակյան դպրոցը։ Գործել են նաև ուրիշ դպրոցներ։ 19-րդ դարի վերջից մինչև 1944 թվականը Վառնայում գործել են հայ քաղաքական կուսակցությունների տեղական կազմակերպությունները, հասարակական և մշակութային միություններ, լուսավորական հաստատություններ։
1970-ական թվականների 2-րդ կեսից համայնքի ազգային կյանքն անկում է ապրել, սկսել է վերականգնվել 1990-ական 
թվականներին։
Դենվեր (ծրագիր)

Դենվեր (հապավում. Д.н.w.р կամ ДНВР ), մի շարք ծրագրային միջոցների ջենտելմեն հավաքածու (լոկալ սերվեր WAMP) և ծրագրային վահանակ, որը նախատեսված է վեբ էջերի պատրաստման և կարգաբերման համար. հատկապես դինամիկ ինտերնետային էջերի պատրաստման համար, առանց համացանցի հետ միացման անհրաժեշտության։ Այն աշխատում է լոկալ սերվերի միջավայրում։


== Աշխատանքային թիմը ==
Դմիտրի Կոտերով — հեղինակ, ով հայտնի է նաև որպես PHP հանրային  ինքնուսույց դասագրքի հեղինակ, սոցիալական ցանցի  համահեղինակ և  Իմ խումբը խմբի անդամ։
Անտոն Սուշչև — ծրագրավորման խմբի ղեկավար, ֆորում մոդերատոր։
Միխայիլ Լիվաչ — համագործակցող, տեխնիկական խորհրդատու։


== Պատմությունը ==
1999 թվականին Դմիտրի Կոտերովը գրեց հոդված` «Apache + Perl + PHP3 + MySQL  Windows 95/98-ի համար. ուղեցույց տեղակայման համար ». Ինչպես ինքն է հարցազրույցի ժամանակ պատմել պատասխանելով նամակագիրների հարցերին, նրա մեջ միտք հղացավ`ավտոմատացնել պրոցեսը։ Այսպես ծնվեց «ԴՆՎՐ-д.н.w.р)»-ը։ Սկզբում այն պարզագույն zip-արխիվատոր էր` 1,5 Մբայթ,որը բաժանված էր մասերի` Apache, Perl, PHP, MySQL и phpMyAdmin + սկրիպտներ Perl թողարկման/կոմպոնենտների տեղակայման և մի քանիսի հետ միաժամանակ աշխատելու համար  վիրտուալ հոսթեր. Բոլոր կոմպոնենտներն ընտրված էին այնպես, որ աշխատեին միայն համակցված ֆայլային ուղիներով, անկախ այն բանից, թե որտեղ կտեղադրվի փաթեթը։ 2002 թ. մարտի 15-ին թողարկվեց «Denwer»-ի առաջին պաշտոնական տարբերակը, որում կար հասարակ, պարզագույն տեղակայիչ, որը պատճենում էր ֆայլը ցուցված տեղում և առաջարկում էր ավելացնել  դյուրանցումներ դեպի Windows Ավտոմատ թողարկաման թղթապանակ։


== Հնարավորությունները ==
Apache վեբ սերվերի տեղակայումից անմիջապես հետո, աշխատելով լոկալ սերվերի միջավայրում, որտեղ կարող են աշխատել անսահմանափակ քանակությամբ վեբ-կայքեր, որը շատ հարմար միջավայր է վեբ- էջերի ստեղծման և փոփոխման համար, կիրառվում է Run ծրագրային միջոցը տեղեկատու /denwer (կամ /etc) որպես «Դենվեր-ի» տեղակայման ավտոմատ համակարգ։ Թողարկման ժամանակ ստեղծվում է վիրտուալ սկավառակ (լռելյայն Z:), որտեղ պահպանվում են այդ պրոյեկտի բոլոր ֆայլերը։ Երրորդ տարբերակն աշխատում է Flash Drive-ի միջավայրում։ Դենվերի հիմնական տարբերությունը մյուս դիստրիբուտներից այն է, որ նա  ավտոմատ խմբագրում է ֆայլային համակարգը hosts, համարվելով լոկալ անալոգ DNS-սերվերի համար, որը թույլատրում է դիմել լոկալ   կայքերին, որոնք նույնպես աշխատում են Դենվերի օգնությամբ,այն անուններով, որոնք համընկնում են թղթապանակի անունների հետ և տեղակայված են  Դենվերի home ցանկում։


== Ծանոթագրություններ ==
Լոռու մարզի դատախազություն

Լոռու մարզի դատախազություն, Հայաստանի Հանրապետության դատախազության տարածաշրջանային կառուցվածքային մաս կազմող կառույց, որի իրավասության ներքո է Հայաստանի Հանրապետության Լոռու մարզը։ Այժմ Լոռու մարզի դատախազն է Կարեն Ֆիրդուսու Հարությունյանը, նախկին դատախազը՝ Արսեն Մարտիրոսյանը (2017 թ.-ից)։
Լոռու մարզի դատախազության կենտրոնական գրասենյակը տեղակայված է մարզկենտրոն Վանաձոր քաղաքում՝ ՀՀ, քաղաք Վանաձոր, 377200, Մյասնիկյան փ. 13 հասցեով։


== Իրավասություն ==
Համաձայն ՀՀ «Դատախազության մասին» օրենքի 16-րդ հոդվածի, Լոռու մարզի դատախազությունը, ինչպես նաև Հայաստանի Հանրապետության դատախազության այլ կառուցվածքային միավորները, ապահովում է Սահմանադրության 103-րդ հոդվածով նախատեսված լիազորությունների իրականացումը մարզում այնքանով, որքանով դրանց իրականացումը չի վերապահված զինվորական դատախազությանը։ Այդպիսով, համաձայն ՀՀ Սահմանադրության 103-րդ հոդվածի, մարզի դատախազությունն օրենքով նախատեսված դեպքերում և կարգով՝

հարուցում է քրեական հետապնդում,
հսկողություն է իրականացնում հետաքննության և նախաքննության օրինականության նկատմամբ,
դատարանում պաշտպանում է մեղադրանքը,
պետական շահերի պաշտպանության հայց է հարուցում դատարան.,
բողոքարկում է դատարանների վճիռները, դատավճիռները և որոշումները,
հսկողություն է իրականացնում պատիժների և հարկադրանքի այլ միջոցների կիրառման օրինականության նկատմամբ։


== Կառուցվածք ==
Համաձայն ՀՀ «Դատախազության մասին» օրենքի 16-րդ հոդվածի, Լոռու մարզի դատախազությունը կազմված է մարզի դատախազից, նրա տեղակալներից, մարզի դատախազության ավագ դատախազներից և դատախազներից.

Կարեն Ֆիրդուսու Հարությունյան, Լոռու մարզի դատախազ։


== Ծանոթագրություններ ==
Գավրիլովկա 2-րդ

Գավրիլովկա 2-րդ (ռուս.՝ Гавриловка 2-я), գյուղ Ռուսաստանի Տամբովի մարզի Գավրիլովսկի շրջանի կազմում։
Բնակչությունը ըստ վերջին գրանցված տվյալների կազմում էր 2000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժան Պիեռ Կորտո

Ժան Պիեռ Կորտո (ֆր.՝ Jean-Pierre Cortot, օգոստոսի 20, 1787(1787-08-20)[…], Փարիզ - օգոստոսի 12, 1843(1843-08-12)[…], Փարիզ), ֆրանսիացի քանդակագործ։


== Կենսագրություն ==
Կորտոն ծնվել է Փարիզում։ Ավարտել է Գեղարվեստի ազգային բարձրագույն դպրոցը։ 1809 թվականին պարգևատրվել է Հռոմեական մրցանակով և հնարավորություն է ստացել ուղևորվել Հռոմ, որտեղ հաստատվել է Մեդիչիների առանձնատանը և աշխատել է 1810-1813 թվականներին։
Կորտոն աշխատել է 18-րդ դարի երկրորդ կեսի ակադեմիական նեոկլասիցիզմի ոճով` խստորեն հետևելով հույն-հռոմեական ավանդույթներին։ Կյանքի վերջում նրա արվեստն սկսել է ձեռք բերել ավելի ռոմանտիկ արտահայտում։
1825 թվականին Կորտոն դարձել է Գեղարվեստի ակադեմիայի անդամ և նշանակվել է Դպրոցի ուսուցիչ` որպես Շառլ Դյուպատիի հետնորդ։ 1841 թվականին պարգևատրվել է Պատվո լեգեոնի շքանշանով։
Նրա ուսանողներից են եղել Ժոզեֆ-Մարիուս Ռամյուն, Ժան Ժակը, Պիեռ-Շարլ Սիմարը, Ժան Օգյուստ Բարրը և անիմալիստ Պիեռ Լուի Ռույյարը։ 
Կորտոն մահացել է Փարիզում և թաղվել է Պեր Լաշեզ հայտնի գերեզմանոցում։ Մոնմարտրում նրա անունով փողոց է անվանակոչվել։


== Գործունեություն ==

Կորտոյի ամենահայտնի և վեհ քանդակներից է «Ռուանը», որը գտնվում է Փարիզում։ Այն տեղակայված է Կոնկորդի հրապարակում և լրացնում է ութ քանդակների քանդակախումբը, որոնցից յուրաքանչյուրը խորհրդանշում է Ֆրանսիայի խոշոր քաղաքները։ Քանդակը ինքնին ներկայացնում է գահին վեհորեն նստած մի կին։
Կորտոյի ևս մեկ հայտնի աշխատանք է «1810 թվականի հաղթանակ» քանդակը, որը պատկերում է աշխարհը` թագավորի ոտքերի տակ։ Այն տեղակայված է Փարիզում, Հաղթական կամարի վրա, Ելիսեյան դաշտերի կողմից, Շառլ դե Գոլի հրապարակի 8-րդ շրջանում, որը կանգնեցվել է 1806-1836 թվականներին, ճարտարապետ Ժան Շալգրենիի կողմից՝ Նապոլեոն կայսեր հրամանով` իր «Մեծ բանակի» հաղթանակները նշանավորելու համար։


== Ծանոթագրություններ ==
Ռուսաստանի նախագահական ընտրություններ (2018)

Ռուսաստանի նախագահի ընտրություններ, տեղի է ունեցել 2018 թվականի մարտի 18-ին։ Ռուսաստանի Դաշնության Սահմանադրության համաձայն, երկրի ղեկավարը կընտրվի վեց տարի ժամկետով,  հավասար և ուղղակի համընդհանուր գաղտնի քվեարկության միջոցով։ 2003 թվականի հունվարի 10-ի Դաշնային օրենքի՝ Ռուսաստանի նախագահի  ընտրությունների մասին թիվ 19-ԴՕ 5-րդ հոդվածի 2-րդ կետի համաձայն  նախագահական ընտրությունների առաջին փուլի անցկացման օրը համարվում է ամսվա երկրորդ կիրակի օրը։ Ընտրությունների արդյունքում հաղթել է գործող նախագահ Վլադիմիր Պուտինը։


== Թեկնածուներ ==


== Տես նաև ==
Ռուսաստանի Դաշնության նախագահ
Ռուսաստանի նախագահական ընտրություններ


== Ծանոթագրություններ ==
Մատյան ողբերգության (4041, Գրիգոր Նարեկացի)

Գրիգոր Նարեկացի, Մատեան Ողբերգութեան (4041), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4041 թվի տակ։ Ձեռագիրը գրվել է 1377 թվականին Ներսէս երեց գրիչի կողմից  Թավրեզում։ Ստացողը եղել է Ղազար կրոնավորը, Տեր Հովհաննեսը, Արղուն տիկինը։ Գրված է 23x16-ի վրա։ Ձեռագիրը կազմված է 288 թերթից։ Գրված է միասյուն, բոլորգրով։ Ունի կիսախորան և լուսանցազարդ մանրանկարներ։ Կազմը` կաշեպատ ստվարաթուղթ դրոշմազարդ։ Հիշատակարաններ՝ 115բ, 173բ, 252ա, ստացողի՝253ա (14-րդ դար), հետագայի՝ 253ա (1425 թվական), 218բ (1869  թվական)։


== Բովանդակություն ==
Նորին Ներբողեան Ապարանից խաչին, Աղօթք Սուրբ Խաչին, Գովեստ Աստուածածին։


== Ծանոթագրություններ ==
(694) Էկարդ

(694) Էկարդ (անգլ.՝ Ekard), աստերոիդ աստերոիդների հիմնական գոտում։ Հայտնաբերվել է 1909 թվականի նոյեմբերի 7-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 2,670169 ա. մ., առավելագույնը մոտենում է 1,8036 ա. մ. հեռավորության վրա և հեռանում 3,5367 ա. մ.։ Արեգակի շուրջ մեկ ամբողջական պտույտ է կատարում 1593,7 երկրային օրվա ընթացքում, իր ուղեծրով շարժվելով միջինում 0,225889 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,84° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(694) Էկարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նեյանդերայի գավառ

Նեյանդերայի  (պորտ.՝ Microrregião de Nhandeara), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 60 439 մարդ 2005 թվականի տվյալով։ Զբաղեցված տարածքը 2025,716  կմ²։ Բնակչության խտությունը 29,8  մարդ/կմ²։


== Վիճակագրություն ==
Համախառն ներքին արտադրանքը կազմել է 607 606 874,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 10 186,48 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,796։


== Գավառի կազմ ==
Գավառի կազմի մեջ են մտնում հետևյալ համայնքները.

Մակաուբալ
Նիպոան
Պոլոնի
Բերեժանիի հայկական եկեղեցի

Բերեժանիի հայկական եկեղեցի, Ուկրաինայի Տերնոպոլի մարզի Բերեժանի քաղաքում գտնվող եկեղեցին է։ 18-րդ դարում կառուցված, բարոկկո ոճի շինություն է։


== Պատմություն ==
1682 թվականին Բերեժանիում 133 ռուսական և լեհական, 55 հրեական  ընտանիքների հետ համատեղ 10 հայկական ընտանիք է  ապրել։ Բնակչության քանակական կազմը ծայրամասերի բնակիչներով չի գերազանցել 2300 մարդ։ Այդ ժամանակ քաղաքում հայկական ազդեցությունը աննշան է եղել։ Արդեն 1709 թվականին քաղաքում ավելի քան 300 առևտրական տներ են եղել, որոնցից 17-ը  հայերի]: Հայերի դերը քաղաքում աճել է, սոցիալական կարգավիճակը ամրապնդվել։ Ադամ Միկոլայ Սենյավսկին 1710 թվականին սեփական եկեղեցի կառուցելու և առաննձին ծխական համայնք կազմելու համար հող է հատկացրել։ Նույն թվականին կառուցել են փայտե եկեղեցի։
1750 թվականին եկեղեցին տուժել  և լուրջ վնասվել էր, հիմնականում բնական գործոններից (անձրեւ, ձյուն, քամի) և աստիճանաբար քանդվել. Այնուհետև որոշեցվել է նույն տեղում նոր տաճար կառուցել։ Տեր հայրապետ  հայր Դեոդատ Գորբաչը՝ իր նախաձեռնությամբ և հաշվին, 1746 թվականին սկսել է նոր հայկական եկեղեցու շինարարությունը, որը տևել է 18 տարի։ 1791 եկեղեցին օծել է Լվովի հայ արքեպիսկոպոս Հակոբ Թումանովիչը։ Եկեղեցին օծվել է պատիվ Սուրբ Գրիգորի, նրա անունն է կրել եկեղեցու եզրային բեմերից մեկը, մյուսը կրել է սուրբ Աննայի անունը, իսկ գլխավոր բեմը նվիրված է եղել Սուրբ կույս Մարիամի անարատ հղությանը։ Եկեղեցին գմբեթով, եզրատված կառույց էր, որն ուներ ուշ բարոկկոյի արտահայտիչ հատկանիշներ։ Տանիքը երկկողմանի է, պսակված արձանագրությամբ։ Շենքի գմբեթը սալիկապատված է։ Շենքի ճակատին նկարված էր Սուրբ Գրիգորը, 20-րդ դարի սկզբին այն փոխարինվել է Մարիամ Աստվածածնի պատկերով։ Եկեղեցու ներքին հարդարանքից պահպանվել են սուրբ Դոմինիկի, Հովսեփի, Նիկողոսի, Ստանիսլավի և Ֆրանցիսկոսի բարձրադիր պատկերները և որոշ որմնանկարներ։ Շենքի հիմնական ճակատը, նայում ​​է դեպի արևելք։ Եկեղեցին ցանկապատված է մեծ պատով, որը հրակնատներ ունի և կազմել է քաղաքի պաշտպանական գծի մի հատվածը։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Czernecki J. Brzeżany: pamiątki i wspomnienia. — Lwów, nakładem Towarzystwa nauczycieli szkół wyższych, 1905. — 110 s. (լեհ.)
Ks. Isakowicz-Zaleski Т. Arcybiskup ormiański Samuel Cyryl Stefanowicz (1755-1858) // Słownik biograficzny księży ormiańskokatolickich i księży rzymskokatolickich pochodzenia ormiańskiego w Polsce w latach 1700-2000. — Kraków: Ormiańskie Towarzystwo Kulturalne, 2001. (լեհ.)
Kuś J. Życie i działalność śp. arcybiskupa d-ra Józefa Teodorowicza. — Kraków, 1952. (լեհ.)
Maciszewski М. Brzeżany w czasach Rzeczypospolitej Polskiej: monografia historyczna. — Brody: Skład Głowny w Księgarnie Feliksa Westa, 1910. — 223 s. (լեհ.)
Wiszniewski S. Brzeżany: 1530—1930. — Brzeżany, 1930. — 120 s. (լեհ.)
Wiszniewski S. Przewodnik po Brzeżanach i okolicy. — Brzeżany, 1937. — 168 s. (լեհ.)
Wskazówska do utrzymywania kościołów, cerkwi i przechowanych tamże zabytków przeszłości, opracowana przez prof. Wł. Luszczkiewicza, pod kierunkiem Oddziału sztuk i archeologii w Towarzystwie naukowego krakowskiego. — Kraków, 1869. (լեհ.)
Wojewódstwo Tarnopolskie. — Tarnopol: Komitet Wojewódzkiej Wystawy Rolniczej i Regionalnej, 1931. (լեհ.)
Բելյագուարդա

Բելյագուարդա (իսպ.՝ Bellaguarda), մունիցիպալիտետ Իսպանիայում։ Գտնվում է Լյեիդա պրովինցիայում, Կատալոնիա ինքնավար համայքնի կազմում։
Տարածքը կազմում է 17,14 կմ²։ Բնակչությունը՝ 334 մարդ (ըստ 2010 թվականի տվյալների)։


== Արտաքին հղումներ ==
Página web del Ayuntamiento Archived 2006-12-06 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Էզնոս

Էզնոս, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Թեմեջիկ

Թեմեջիկ, գյուղ պատմական Փոքր Հայքում, իսկ ապա Արևմտյան Հայաստանում, Սեբաստիայի վիլայեթի Թոնուսի գավառակում։


== Պատմություն ==
Բնակչությունը ամբողջովին կոտորվել կամ  բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1915 թվականին նախօրեին ուներ 80 տուն՝ 700 հայ բնակչով։


== Տնտեսություն ==
Թեմեջիկն ուներ 1251 թվականին կառուցված եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մ.թ.ա. 125


== Դեպքեր ==


== Ծնունդներ ==


== Մահեր ==
Հագագ

Հագագ, խուլ շփական հնչյուն, որն արտաբերվում է ձայնալարերի մոտեցմամբ, երբ ձայնածերպով անցնող օդի հոսքը առաջացնում է թույլ աղմուկ։ Հագագի արտաբերման համար բերանի խոռոչը հատուկ դիրք չունի, այլ ընդունում է հաջորդ (կամ նախորդ) հնչյունի արտաբերման դիրքը։ Հայերենի հ հնչյունը հագագ է։ Թույլ շնչի աղմուկ կարող են ունենալ նաև պայթական և կիսաշփական բաղաձայնները, որոնց երբեմն անվանում են հագագային հնչյուններ. սրանց համար գործածվում Է նաև շնչեղ կամ շնչեղացված տերմինը։
Սինեգորիա

«Սինեգորիա» (ռուս.՝ «Синегория»), խորհրդային գեղարվեստական ֆիլմ Հայրենական մեծ պատերազմի մասին, որը նկարահանել են ռեժիսորներ Էրաստ Գարինը և Խեսյա Լոկշինան 1946 թվականին։ Լև Կասիլի «Իմ սիրելի մանչուկներ» (ռուս.՝ «Дорогие мои мальчишки») վիպակի էկրանավորումն է։


== Գրական հիմք ==
Ֆիլմը նկարահանվել է Լև Կասիլի «Իմ սիրելի մանչուկներ» վիպակի հիման վրա, որը նվիրված է գրող Արկադի Գայդարին, որը դարձել է գլխավոր հերոսի ՝ Արսենի Պետրովիչ Գայի նախատիպը։ Վիպակը էկրանավորվել է նաև 1978 թվականին («Տղաներ» ֆիլմը գրական աղբյուրից և առաջին էկրանավորումից տարբերվում է նատուրալիզմով և ողբերգականությամբ)։


== Սյուժե ==
Վոլգայի ափին տեղակայված Զատոնսկ քաղաքում  Հայրենական մեծ պատերազմից առաջ դպրոցական ուսուցիչ Արսենի Պետրովիչ Գայրը և նրա աշակերտները՝ Կապիտոն Բուտիրյովը, Վալերի Չերեպաշկինը և Տիմսոնը, հորինել են շատ ուսանելի հեքիաթ Սինեգորիա անունով  կախարդական երկրի մասին, որտեղ ապրում են հավատարիմ, բարի ու խիզախ մարդիկ և ոչ միայն։ Բայց սկսվում է պատերազմ։ Արսենի Պետրովիչ Գայը առաջիններից մեկն էր, որ մեկնում է ռազմաճակատ և Լենինգրադի պաշտպանության ժամանակ զոհվում ինչ-որ տեղ հյուսիսում՝ Արկտիկայի մոտ։ Տղաները մնում են մենակ։ Նրանք կազմակերպում են այսպես կոչված «սինեգորցիների» ջոկատը․ օգնություն են ցուցաբերում պատերազմ մեկնածների ընտանիքներին, շատ կարևոր աշխատանքներ են կատարում ռազմական գործարանում, և այդ ամենն անում են կյանքի կոչելու համար այն կարգախոսը, որն առկա է Սինեգորիայի մասին հեքիաթում՝ «Խիզախություն, Հավատարմություն, Աշխատանք, Հաղթանակ» (ռուս.՝ «Отвага, Верность, Труд — Победа!»)։ Արսեն Պետրովիչ Գայի մահվան լուրն ստանալուց հետո տղաներն իրենց ուսուցչի անունով են կոչում իրենց վերանորոգած մոտորանավակը։ «Արսենի Գայ» մոտորանավակով նրանց ճանապարհորդության վերջնական նպատակ իրենց ամենասիրելի դպրոցական ուսուցչի մահվան վայրն է։


== Դերերում ==
ԿյանքումԲորիս Բառնետ – Արսենի Պետրովիչ Գայ, օդերևութաբան
Ալեքսեյ Կոնսովսկի – Լյոշկա Խոդուլյա
Պավել Օլենև – Կոռնեյ Պավլովիչ, վարպետ
Իվան Լյուբեզնով – շրջկոմի քարտուղար
Կոնստանտին Սորոկին – Պաշկով, միչման
Գերման Նովիկով – կապիտոն Բուտիրյով, արհեստավոր
Լիլիա Շարապովա – Ռիմա, Բուտիրյովի քույրը
Նինա Տեր-Օսիպյան – ուսուցչուհի
Լև Աբրամով – Վալերա Չերեպաշկին
Գ. Գեյման – Տիմսոն
Վալենտին Մատիցին – Ստաշուկ, յունգա
Էրաստ Գարին – էպիզոդՀեքիաթումՊավել Օլենև – Դրոն Այգու Գլուխ
Ստեպան Կայուկով – Ֆանֆարոն, չար թագավոր
Սերգեյ Կոմարով – նախարար
Գրիգորի Միխայլով – Իզոբար
Իվան Լագուտին – Քամի հաշվող
Ա. Վիսենտե – Մելքիորա
Եվգենի Սամոյլով – Ամալգամա, վարպետ


== Նկարահանող խումբ ==
Սցենարի հեղինակ՝ Լև Կասիլ
Ռեժիսորներ՝ Էրաստ Գարին, Խեսյա Լոկշինա
Օպերատոր՝ Սերգեյ Ուրուսևսկի
Նկարիչներ՝ Պյոտր Պաշկևիչ, Ելենա Սաֆոնովա
Կոմպոզիտոր՝ Պավել Արմանդ


== Ծանոթագրություններ ==


== Արտաքին հղումներ ==
«Սինեգորիա» ֆիլմը YouTube կայքում
«Սինեգորիա» ֆիլմը КиноТеатр. Ру կայքում
Լուաու (ֆիլմ, 1982)

Լուաու (անգլ.՝  Luau), Դիսնեյ ստուդիայի միակ ավանգարդ-փսիխոդելիկ ժանրի ֆիլմն է, որը նկարահանվել է նկարիչ-մուլտիպլիկատորների 1982 թվականի գործադուլի տարիներին ռեժիսորներ Թիմ Բարթոնի և Ջերի Ռիսի կողմից։
Երկար ժամանակ շղթան համարվում էր կորած և նույնիսկ հայտնի չէր, թե անիմացիոն ֆիլմ է, թե խաղարկային։ 2001 թվականին, ֆրանսիական հեռուստատեսության հաղորդումներից մեկում, որը նվիրված էր Բարթոնին, ցուցադրվեցին ֆիլմից մի քանի հատվածներ։


== Սյուժե ==
Ֆիլմը բաղկացած է մի քանի ոչ մեծ, աբսուրդային անիմացիոն դրվագներից, երգերից և զրույցներից, որոնք համարյա ոչ մի կապ չունեն իրար հետ․ սերֆերներ, որոնք պարզում են, թե ով է իրենց միջից ԿԱՀՈՒՆԱՆ, այլմոլորակայինի գլուխը, բիզնեսմենը, ով իր աշխատավայրը հարմարեցրել է լողափում, ուրիշների գլուխների ու մարմինների առևանգում։ Այդ բոլորը խառնվել են մի կարճամետրաժ ֆիլմում։
Կինոնկարի իմաստն ըմբռնելը դժվար է։ Ջերի Ռիսը ասում է․ «Պետք է ասեմ, որ ես և Թիմը տարօրինակ որոշում էինք կայացրել ֆիլմը ստեղծելուց, փոխել կադրը, երբ հանդիսատեսը սկսում է հասկանալ, թե ինչ է կատարվում»։


== Դերակատարներ ==
Մայկ Գաբրիել՝ Բոբ
Տերրեյ Համադա՝ արքայադուստր Յակամոշի
Թիմ Բարթոն՝ Մորթի/գերբնական արարած
Սյուզան Ֆրանկերբերգեր՝ Առլեն
Բեն Բերջեսս՝ Բիզնեսմեն


== Փաստեր ==
Վերջին «անկախ» ֆիլմը, որը նկարահանվել է Թիմ Բարթոնի կողմից։
Դերասանները, որոնք խաղում են ֆիլմում, իրականում Դիսնեյի անիմատորներ են։
ԿԱՀՈՒՆԱ-ն 1960-ականների լողափային ֆիլմերի տերմին է։ Իրականում բառը նշանակում է՝ քահանա, կախարդ, այսինքն՝ աստվածանման մարդիկ։ Բայց հենց այդպես էլ կոչում են լավագույն սերֆինգիստներին ՝ «Աստվածանման Կահունա»։
Հաշվվում են 20-ից ոչ ավելի կրկնօրինակ տեսաերիզների վրա։ Բարթոնը և Ռիսը չեն համարվում ֆիլմի տերերը։


== Աղբյուներ ==
Լուաու(անգլ.) ֆիլմը Internet Movie Database կայքում
Լուաու, Ջեի Ռիսի ֆիլմն ու մեկնաբանությունները
Կուրկինո (քաղաքատիպ ավան, Կուրկինսկի շրջան)

Անվան այլ կիրառումների համար տե՛ս՝ ԿուրկինոԿուրկինո (ռուս.՝ Куркино), քաղաքատիպ ավան Ռուսաստանի Տուլայի մարզի Կուրկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 5222 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բայբուրդ (այլ կիրառումներ)

Բայբուրդ, կարող է վերաբերել՝

Բայբուրդ - գյուղ Արևելյան Հայաստանում, Կարսի մարզի Կարսի գավառում
Բայբուրդ - գետ Արաքսի ավազանում, Կարս գետի ձախակողմյան վտակներից մեկը
Բայբուրդ - միջնադարյան բնակատեղի Խոսրովի արգելոցի տարածքում
Կազար (գյուղ, Ռյազանսկի շրջան)

Կազար (ռուս.՝ Казарь), գյուղ Ռուսաստանի, Ռյազանի մարզի Ռյազանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոսոևո (գյուղ, Ուվինսկի շրջան)

Կոսոևո (ռուս.՝ Косоево), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 81 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիպկի (գյուղ, Դուխովշչինսկի շրջան)

Անվան այլ կիրառումների համար տե՛ս՝ ԼիպկիԼիպկի (ռուս.՝ Липки), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուստ-Պուտիլա

Ուստ-Պուտիլա (ուկրաիներեն՝ Усть-Путила), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Ուստ-Պուտիլա գյուղում բնակվում էր 623 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լաշխրաշի

Լաշխրաշի (վրաց.՝ ლაშხრაში), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2 մարդ։


== Ծանոթագրություններ ==
Կայենեյան պղպեղ

Կայենեյան պղպեղ, տաքդեղների ընտանիքին պատկանող Capsicum frutescens տեսակի պղպեղ (թփերով պղպեղ)։ Ըստ մեկ աղբյուրի հոմանիշը Capsicum annuum-ն է (պղպեղ), մյուս տարբերակով կոչվում է Կապսիկում (տաքդեղ)։ Բացի այդ, կայենենյան պղպեղը կարելի է համարել Capsicum chinense Jacq (չինական պղպեղ)։ Պղպեղի կծվության աստիճանը մոտավորապես 30.000-50.000 է։
Պտուղներն ունեն ուժեղ կծու համ կապսաիցինի (ալկալոիդ) զգալի քանակության պատճառով (կծվության աստիճանը կախված է պղպեղի տեսակից)։ Պտղի տեսքը բնորոշ է  բանջարեղենային պղպեղներին, սակայն երկարությունը լոբու չափսից կարճ է (1,5 x 0,5 սմ)։
Այս և այլ կծու կարմիր պղպեղներին երբեմն անվանում են  «չիլի պղպեղ»։


== Բուսաբանական  նկարագրություն ==
Բազմամյա այս թփի բարձրությունը 20-120 սմ է, խնամված հողի մեջ նրանց բարձրությունը հասնում է 3 մետրից ավելի։
Տերևները ձվաձև են, հարթ, կանոնավոր շարքով։
Ծաղիկները հիմնականում սպիտակ են, դեղին կամ մանուշակագույն։
Պտուղը դատարկ միջուկով հատապտղի երկար տեսակն է։ Կեղևի հաստությունը 1-2 միլիմետր է։ Գույնը՝ կանաչ է, դեղին (տեխնիկական աստիճանի ((սպառողական )) հասուն), բաց նարնջագույն, կարմիր և ավելի մութ երանգներով (կենսաբանական հասունացման դեպքում)։ 


== Պատմություն և արտադրում ==
Capsicum frutescens տեսակի տաքդեղը Լատինական Ամերիկայում հանդիսանում է հին մշակաբույս։
Կայենեյան պղպեղի հայրենիքը Հարավային Հնդկաստանն է և Ճավա կղզին։
Խոշոր արտադրող երկրներն են՝ ԱՄՆ-ն (Կալիֆոռնիա), Մեքսիկան, Բրազիլիան, Կոլումբիան, Գայանան, Արևմտյան Աֆրիկայի, Վիետնամի, Հնդկաստանի, Ինդոնեզիայի մի շարք շրջաններ։
Պղպեղներ աճեցնում են նաև փակ հողաշերտի մեջ՝ ջերմոցներում, ծաղիկների ծաղկամաններում և  պատշգամբներում, ինչպես սենյակային բույսերը։


== Տես նաև ==
Կարմիր պղպեղ


== Գրականություն ==
Похлёбкин В.В. Кайенский перец (Capsicum fastigiatum Bl., Capsicum frutescens) // Всё о пряностях. — М.: Пищевая промышленность, 1973. — С. 69—71. — 207 с.
Дудченко Л.Г., Козьяков А.С., Кривенко В.В. Кайенский перец, чили (Capsicum frutescens L.) // Пряно-ароматические и пряно-вкусовые растения : Справочник. — К.: Наукова думка, 1989. — С. 98. — 304 с.
Муравьева Д.А. Перец кустарниковый (Capsicum frutescens L.), Capsicum sinense Jacq. // Тропические и субтропические лекарственные растения. — 2-е изд., перераб. и доп. — М.: Медицина, 1983. — С. 157—159. — 336 с.
Перец овощной / Андреев Ю.М. // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.


== Ծանոթագրություններ ==
Սերգեյ Կարապետյան (այլ կիրառումներ)

Սերգեյ Կարապետյան անունը կարող է վերաբերել հետևյալ անձանց.

Սերգեյ Արմենակի Կարապետյան (1926-2010) - Արցախյան շարժման ակտիվ մասնակից, հրապարակախոս, հասարակական գործիչ, տնտեսագետ
Սերգեյ Եսայու Կարապետյան (1899-1956) - խորհրդային բանակի հայազգի գեներալ-մայոր
Սերգեյ Կարապետյան (Սերյոժա Իշխանի Կարապետյան) (1933-2015), դուդուկահար, ՀԽՍՀ վաստակավոր արտիստ։
Սերգեյ Վարդանի Կարապխետյան (1930-2003) - հայ ճարտարապետ։
Կրեստիշչե (գյուղ, Սլավյանսկի շրջան)

Անվան այլ կիրառումների համար տե՛ս՝ ԿրեստիշչեԿրեստիշչե (ուկրաիներեն՝ Хрестище), գյուղ Ուկրաինայի Դոնեցկի մարզի Սլավյանսկիում։
2001 թվականի տվյալներով Կրեստիշչե գյուղում բնակվում էր 1 102 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2448) Շոլոխով

(2448) Շոլոխով (անգլ.՝ Sholokhov), աստերոիդ աստերոիդների հիմնական գոտում։ Հայտնաբերվել է 1975 թվականի հունվարի 18-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,7909 ա. մ., առավելագույնը մոտենում է 2,4667 ա. մ. հեռավորության վրա և հեռանում 3,1151 ա. մ.։ Արեգակի շուրջ մեկ ամբողջական պտույտ է կատարում 1703 երկրային օրվա ընթացքում, իր ուղեծրով շարժվելով միջինում 0,211392 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2448) Շոլոխով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Առաջին ուսուցչուհին (հուշարձան, Մատվեև Կուրգան)

Առաջին ուսուցչուհու հուշարձան (ռուս.՝ Памятник первой учительнице), առաջին ուսուցչուհուն նվիրված հուշարձան Ռուսաստանի Մատվեևո-Կուրգանսկի շրջանի Մատվեև Կուրգան գյուղում։ Բրոնզե հուշարձանը տեղադրվել է գյուղի կենտրոնական հրապարակում՝ դպրոցի դիմաց։


== Նկարագրություն ==
Քանդակագործը պատկերել է գիրքը ձեռքին ուսուցչուհուն, որի կողքին ծաղկեփնջով կանգնած է առաջին դասարանցի աշակերտը։ Հուշարձանի հեղինակը դոնի քանդակագործ Անատոլի Սկնարինն է։


== Պատմություն ==
Առաջին ուսուցչի անմոռանալի կերպարի հավերժացման գաղափարը պատկանում է Մատվեև Կուրգան գյուղի միջնակարգ դպրոցի տնօրենին և ուսուցիչներին։ Հուշարձանի շինարարության համար գումարը հավաքել են Մատվեև Կուրգանի բնակիչները։ Հուշարձանը բացվել է 2003 թվականին։
Առաջին ուսուցչին նվիրված հուշարձաններ կան Ռուսաստանի տարբեր քաղաքներում՝ Սարատովում, Չելյաբինսկում, Ուլյանովսկում, Նեժինում, Ստեռլիտամակում և արտերկում։


== Հեղինակ ==
Քանդակագործ՝ Անատոլի Սկնարին


== Ծանոթագրություններ ==
Գայլասար (լեռ)

Անվան այլ կիրառումների համար տե՛ս՝ Գայլասար (այլ կիրառումներ)Գայլասար, լեռ Հայաստանի Շիրակի մարզում, Շիրակի սարահարթում, Հայկաձոր գյուղից հարավ 1,5 կմ։ Բարձրությունը 1631 մետր։


== Ծանոթագրություններ ==
Ալբանո դի Լուկանիա

Ալբանո դի Լուկանիա  (իտալերեն՝ Albano di Lucania), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1 602 մարդ, բնակչության խտությունը կազմում է 29 մարդ/կմ²։ Զբաղեցնում է 55 կմ² տարածք։ Փոստային ինդեքսն է՝ 85010։ Հեռախոսային կոդը՝ 00971։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ֆուտբոլի Անգլիայի գավաթ 1895-96

Ֆուտբոլի Անգլիայի գավաթ 1895-96 (անգլ.՝ 1895-96 FA Cup), Ֆուտբոլի Անգլիայի գավաթի 25-րդ խաղարկությունն է, որում հաղթեց «Շեֆիլդ Ուենսդեյ» ֆուտբոլային ակումբը։


== Եզրափակիչ ==
Կաստելար

Կաստելար  (իտալ․՝ Castellar) կոմունա Իտալիայում, Պիեմոնտ մարզի Կունեո գավառում։
Բնակչությունը կազմում է 270 մարդ (2008 թվականի տվյալներով)։ Բնակչության խտությունը 90 մարդ/կմ²։ Տարածքը՝ 3 կմ²։ Փոստային ինդեքս՝ 12030։ Հեռախոսային կոդ՝ 0175։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0175 76121
Էլոկտրոնային հասցե՝ non disponibile
Գլխավոր կայք՝ http://www.comune.castellar.cn.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ֆատեյկովո (գյուղ, Տյոմկինսկի շրջան)

Ֆատեյկովո (ռուս.՝ Фатейково), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ստեփան Ադամյան (նկարիչ)

Ստեփան Հովսեփի Ադամյան (հոկտեմբերի 10, 1959(1959-10-10), Ստեփանակերտ, Ադրբեջանական ԽՍՀ, ԽՍՀՄ), հայ նկարիչ։


== Կենսագրություն ==
1982 թվականին ավարտել է Երևանի պոլիտեխնիկական ինստիտուտը, 1992 թվականին՝ Երևանի գեղանկարչական ստուդիան։ 1984-1993 թվականներին աշխատել է Հայպետնախագիծ ինստիտուտում։
Ադամյանի ստեղծագործություններին բնորոշ են ռեալիստական և կուբիստական ոճերի համատեղումը։ 1992 թվականից Հայաստանի նկարիչների միության անդամ է։
Բնանկարներ`

«Հայկական տեսարաններ», շարք, 1989Դիմանկարներ`

«Տատիկիս դիմանկարը», 1998
«Օրվա ավարտը», 2007Նատյուրմորտներ`

«Հայկական նատյուրմորտներ»
«Կենցաղային նատյուրմորտներ»
«Կենցաղային նատյուրմորտներ» շարքեր՝ 1989 թվականից
«Կոմպոզիցիա», 2007Գրաֆիկա

«Ընկույզով նատյուրմորտ», 1996
«Սխտորով նատյուրմորտ», 1996
«Ծաղիկներով պար», 2001
«Դաշտային ծաղիկներ», 2002


== Անհատական ցուցահանդեսներ ==
Երևան (1999)


== Ծանոթագրություններ ==


== Արտաքին հղումներ ==
Ստեփան Ադամյանի ստեղծագործություններից
Չերվոնայա Վլադիմիրովկա

Չերվոնայա Վլադիմիրովկա (ուկրաիներեն՝ Червона Володимирівка), գյուղ Ուկրաինայի Վիննիցայի մարզի Խմելնիկի շրջանում։ Բնակավայրը նախկինում նաև անվանվել է Վիդումկա։ Հիմնադրվել է 1928 թվականին։
2001 թվականի տվյալներով Չերվոնայա Վլադիմիրովկա գյուղում բնակվում էր 171 մարդ։ Բնակավայրը զբաղեցնում է 0,86 կմ² տարածք։ Բնակչության խտությունը կազմում էր 198,84 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զուևո (գյուղ, Օլենինսկի շրջան)

Անվան այլ կիրառումների համար տե՛ս՝ ԶուևոԶուևո (ռուս.՝ Зуево), գյուղ Ռուսաստանի, Տվերի մարզի Օլենինսկի շրջանի կազմում։
Բնակչությունը վերջին հայտնի գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վրանաձև զանգակատուն (Ստարոչերկասկայա)

Վրանաձև զանգակատուն (ռուս.՝ Шатровая колокольня), երկհարկ զանգակատուն Ռուսաստանի Դաշնության Ռոստովի մարզի Ակսայի շրջանի Ստարոչերկասկայա ստանիցայում։ Իր տեսակի միակ շենքը երկրի հարավում։


== Պատմություն ==
1730 թվականին Ստարոչերկասկի Քրիստոսի Հարության Զորքի տաճարի կողքին հիմնադրվել և կառուցվել է երկհարկ վրանաձև աշտարակ-զանգակատուն։ Նրա բարձրությունը ավելի քան 45 մետր էր։ Զանգակատան առաջին և երկրորդ հարկերում 1744-1857 թվականներին պահվել է կազակական ռազմական արխիվը։ 1751 թվականին Ստարոչերկասկիում մկրտվել է 1812 թվականի Հայրենական պատերազմի ապագա հերոս, Դոնի կազակական զորքի ատաման, հեծելազորի գեներալ, Ռուսական կայսրության XVIII դարի վերջի - XIX դարի սկզբի բոլոր պատերազմների մասնակից Մատվեյ Իվանովիչ Պլատովը (1753-1818)։


== Նկարագրություն ==
Զանգակատունը բաղկացած է ներքնահարկից, քառանիստից, ութանիստից և վրանից, որը պսակվում է խաչով։ Վրանի չափը զգալիորեն փոքրացված է նրան նախորդող ութանիստ հարկի համեմատ։ Ներքնահարկում որոշ ժամանակ եղել է բանտ, որտեղ պահվել են հատկապես կարևոր հանցագործները։ Առաջին հարկը ութանիստ էր պատերի երկու մետր հաստացումով։ Երկրորդ հարկն ունեցել է դիտահարթակ։ Զանգակատան ամենաբարձր մասում` ութանիստում, հաստ պատերի միջով անցնում է քարե սանդուղք։ Իսկ կլոր պատուհաններում, որոնք գտնվում են այդ հատվածում, տոնական միջոցառումների ժամանակ դրվել են այրվող ճրագաթասեր` ստեղծելով տոնական լուսավորություն։


== Ծանոթագրություններ ==
Էդեն Ալեն

Էդեն Ալեն (եբրայերեն՝ עדן אלנה‎, , ամհարերեն՝ ኤደን አለነ, մայիսի 7, 2000(2000-05-07), Երուսաղեմ, Իսրայել), իսրայելցի երգչուհի։ Իսրայելի ներկայացուցիչը «Եվրատեսիլ-2021» երգի մրցույթում։ Սկզբում նա պետք է ներկայացներ Իսրայելը ներկայումս չեղյալ հայտարարված «Եվրատեսիլ-2020»-ում՝ 2020 թվականի մայիսի 12-ին կայանալիք մրցույթի առաջին կիսաեզրափակիչում «Feker Libi» երգով։


== Կենսագրություն ==
Ծնվել է Երուսաղեմում՝ եթովպացի հրեաների ընտանիքում։
2017 թվականի հոկտեմբերին մասնակցել է «X Factor» շոուի իսրայելական տարբերակի երրորդ սեզոնին։ Առաջին ունկնդրման ժամանակ կատարել է Դեմի Լովատոյի «Stone Cold» երգը։ 2018 թվականի հունվարին Ալենը հաղթել է եզրափակչում։
2018 թվականի դեկտեմբերին թողարկել է «Better» դեբյուտային սինգլը։
2019 թվականի փետրվարին՝ Իսրայելում կայանալիք Եվրատեսիլ երգի մրցույթի նախաշեմին, Ալենը քավեր է թողարկել Brotherhood of Man խմբի «Save Your Kisses for Me» երգի համար, որով խումբը հաղթել էր 1976 թվականին։
2019 թվականի մարտին թողարկել է երկրորդ սինգլը՝ «When It Comes to You», որի պրոդյուսերը եղել է ամերիկացի պրոդյուսեր Ջուլիան Բանետան։ Նույն թվականին մասնակցել է իսրայելական «Little Shop of Horrors» մյուզիքլի բեմադրությանը։
2019 թվականին Ալենը մասնակցել է իսրայելական «Rising Star» ռեալիթի-շոուի յոթերորդ եթերաշրջանին՝ դառնալով շոուի հաղթող։ Որպես հաղթող իրավունք է ստացել ներկայացնել Իսրայելը Եվրատեսիլ-2020 մրցույթում, սակայն մրցույթը չեղյալ է հայտարարվել COVID-19 համավարակի պատճառով։ 2020 թվականի մարտի 22-ին Իսրայելի հեռարձակողը հաստատել է, որ երգչուհին Եվրատեսիլ-2021-ին կմեկնի հաջորդ տարի:.


== Սկավառակագրություն ==


=== Սինգլներ ===


== Նշումներ ==


== Ծանոթագրություններ ==
Լարիսա Սաֆարյան

Լարիսա Նաիրիի Սաֆարյան (1985, օգոստոսի 25, Երևան), հայ քանդակագործ։


== Կենսագրություն ==
Լարիսա Սաֆարյանը ծնվել է Երևանում, 1985 թվականի օգոստոսի 25-ին։ Ստացել է լեզվաբան-հոգեբանի և «Հանրային կառավարում և առաջնորդում» մասնագիտությամբ մագիստրոսի աստիճաններ։ Ստեղծագործական տաղանդը ժառանգել է հորից՝ Նաիրի Սաֆարյանից։ Արվեստի նկատմամբ նրա տաղանդն ու ձիրքը գալիս է ներքուստ, որոնք իրենց արտահայտումն են գտնում Լարիսա Սաֆարյանի ստեղծագործություններում։
Լարիսա Սաֆարյանի ձվի կեղևի վրա արված յուրահատուկ քանդակներն իրենց վրա կրում են հեղինակի ներաշխարհի ազդեցությունը։ Լարիսա Սաֆարյանի արվեստն իր վրա չի կրում որևէ արվեստի դպրոցի ազդեցություն, քանի որ նա ինքնուս ստեղծագործող է։ Նրա ձեռքերը և ստեղծագործ միտքը բավարար են մինչ այժմ գոյություն չունեցող յուրահատուկ արվեստի նմուշներ ստեղծելու համար։ Այդ քանդակները փխրուն են բայց հզոր, նուրբ են, բայց ուժեղ, բարդ են և միևնույն ժամանակ պարզ և ներդաշնակ, ունակ են ոգեշնչման։
2015 թվականից Հայաստանի նկարիչների միության անդամ է։
Լարիսա Սաֆարյանն ապրում և ստեղծագործում է Լոս Անջելեսում, Կալիֆորնիա։


== Ցուցահանդեսներ ==
2015 Ցուցահանդես՝ նվիրված Հայոց ցեղասպանության 100-ամյա տարելիցին, Հայաստանի նկարիչների միություն, Երևան
2015 Incognito. Սանտա Մոնիկայի արվեստի թանգարան, Սանտա Մոնիկա, Կալիֆորնիա
2015 Անհատական ցուցահանդես del Mano ցուցասրահ, Լոս Անջելես, Կալիֆորնիա
2015 «Տաք թեյ», Գեղարվեստական թեյնիկների ցուցահանդես, del Mano ցուցասրահ, Լոս Անջելես, Կալիֆորնիա
2014, Open Call 2014, Լոս Անջելեսի Մշակութային հարցերի վարչություն և քաղաքային պատկերասրահ, Լոս Անջելես, Կալիֆորնիա
2014 Հայր և դուստր Սաֆարյաններ ցուցահանդես, Լոս Անջելեսի հայկական հյուպատոսարան, Գլենդել, Կալիֆորնիա
2014 «Տաք թեյ», (ձմեռ/գարուն) Գեղարվեստական թեյնիկների ցուցահանդես, del Mano ցուցասրահ, Լոս Անջելես, Կալիֆորնիա
2013 «Այնտեղ», Ցուցասրահ 825, Լոս Անջելեսի արվեստի ասոցիացիա, Լոս Անջելես, Կալիֆորնիա
2013 «Տաք թեյ», (ամառ/աշուն) Գեղարվեստական թեյնիկների ցուցահանդես, del Mano ցուցասրահ, Լոս Անջելես, Կալիֆորնիա
2012 Հայր և դուստր Սաֆարյաններ ցուցահանդես, del Mano ցուցասրահ, Լոս Անջելես, Կալիֆորնիա
2012 Open Show, Լոս Անջելեսի արվեստի ասոցիացիա, Լոս Անջելես, Կալիֆորնիա
2012 Գլենդելի երիտասարդական միության ցուցահանդես, Գլենդել, Կալիֆորնիա
2011 SOFA քանդակներ և ֆունկցիոնալ արվեստի ցուցադրություն, Չիկագո, Իլինոյս
2011 «Տաք թեյ 2», del Mano ցուցասրահ, Լոս Անջելես, Կալիֆորնիա
2011 «Տաք թեյ», del Mano ցուցասրահ, Լոս Անջելես, Կալիֆորնիա


== Մրցանակներ ==
2014 «Լավագույն աշխատանք» մրցանակ Open Call 2014, Լոս Անջելեսի Մշակութային հարցերի վարչություն և քաղաքային պատկերասրահ, Լոս Անջելես, Կալիֆորնիա
2014 Niche եզրափակիչ մրցանակ, Ֆիլադելֆիա, Փենսիլվանիա
2014 Առաջին մրցանակ, Գլենդելի Մշակութային Ասոցիացիա, Գլենդել, Կալիֆորնիա


== Ծանոթագրություններ ==


== Արտաքին հղումներ ==
Լարիսա Սաֆարյանի պաշտոնական կայք Archived 2016-03-07 at the Wayback Machine.
Պաշտոնական կայք
Շամլուխի պղնձի հանքավայր

Շամլուխի պղնձի հանքավայր, պղնձահանք ՀՀ Լոռու մարզում, Ախթալա երկաթուղային կայարանից 8 կիլոմետր հյուսիս արևմուտք։ Ընդմիջումներով մշակվում է 1770 թվականից։ 1887 թվականից մինչև 1914 թվականին հանքավայրը շահագործել են ֆրանսիացիները։ Շամլուխի պղնձի հանքավայրը ծագումով միջին ջերմաստիճանի հիդրոթերմալ հանքավայր է և դասվում է հրաքարային ֆորմացիային։ Գտնվում է Ալավերդու անտիկլինալային ծալքի հյուսիս արևելյան թևում, հանքադաշտի տեղամասը հատվում է մինչհանքային լայնակի, հյուսիս արևելյան և հյուսիսարևմտյան ուղղությունների խզումնային խախտումներով։ Հանքամարմինները վերին հորիզոններում ներկայացված են շտոկներով, ոսպնյակներով, բներով և տեղադրված են կերատոֆիրային հաստվածքում, ստորին հորիզոններում՝ երակներով, շտոկվերկային զոնաներով, որոնք հարում են հրաբխային տուֆաբրեկչիաներին և պորֆիրիտներին։ Վերին հորիզոնների հանքամարմինները համարյա լրիվ մշակված են։ Ամենամեծ շտոկի չափերն ըստ տարածման 300 մետր է, ըստ անկման՝ 150 մետր, միջին հաստությունը՝
7 մետր։ Վերին և ստորին հորիզոնների հանքամարմինների միջև դիտվում է անմիջական կապ վերին հորիզոնում տեղադրված հինգերորդ ոսպնյակը խորքում, հրաբխային բրեկչիաներում վերածվում է լայնակի երակի։ Հանքանյութերը կազմված են պիրիտից, խալկոպիրիտից, սֆալերիտից, գալենիտից, տենանտիտից, բոռնիտից, քվարցից, բարիտից, գիպսից, անհիդրիտից, կարբոնատներից, հազվաեպ հանդիպում են բնածին ոսկի, արծաթ, արգենտիտ։ Հանքավայրի հեռանկարները կապված են դրա խոր հորիզոնների և թևերի ուսումնասիրման հետ։
Թելֆեյր շրջան (Ջորջիա)

Թելֆեյր շրջան (անգլ.՝ Telfair County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.142 կմ² է, բնակչությունը՝ 11.794 մարդ (2010 թ. տվյալներով)։ Շրջկենտրոնն է Մակ-Ռեյ բնակավայրը։ Կազմավորվել է 1807 թ.։
Պեյշոտու դի Ազևեդու

Պեյշոտու դի Ազևեդու (պորտ.՝ Peixoto de Azevedo), համայնք Բրազիլիայում՝ Մատու Գրոսու նահանգի կազմում։ Գտնվում է Մատու Գրոսու նահանգի հյուսիսարևելյան մարզում։ Բնակչության թվաքանակը 2006 թվականի տվյալներով եղել է 17 978, 2020 թվականի տվյալներով՝ 35.338։ Համայնքը գրավում է 14 398,661 կմ2 տարածք։ Բնակչության խտությունը կազմում է 1,2 մարդ/կմ2։
Բնակավայրի մերձակայքում գտնվող Alta Floresta Gold Province-ում գործում է ոսկու 38 հանքավայր։
Պեյշոտու դի Ազևեդուի համայնքի սահմաններում է գտնվում Բրազիլիայի աշխարհագրական կենտրոնը։


== Պատմություն ==
Քաղաքը հիմնադրվել է 1986 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 77.281.739,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.556,78 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,719 (տվյալները ՄԱԿ-ի զարգացման ծրագրի)։


== Ծանոթագրություններ ==
Բրաբանտ (այլ կիրառումներ)

Բրաբանտ բառը կարող է վերաբերել․

Բրաբանտ (նահանգ), ներկայումս լուծարված նահանգ Բելգիայի Թագավորության աշխարհագրական կենտրոնում,
Ֆլամանդական Բրաբանտ, Բելգիայի Թագավորության տասը նահանգներից և Ֆլանդրիայի հինգ նահանգներից մեկը,
Վալոնյան Բրաբանտ, Բելգիայի Թագավորության տասը նահանգներից և Վալոնիայի հինգ նահանգներից մեկը։